**3. pielikums**

Valsts pētījumu programmas

“Letonika latviskas un eiropeiskas sabiedrības attīstībai” 2025.-2028.gadam

projektu pieteikumu atklātā konkursa nolikumam

**Metodika projekta pieteikuma atbilstības izvērtēšanai administratīvās atbilstības kritērijiem**

1. Metodika projekta pieteikuma atbilstības izvērtēšanai administratīvās atbilstības kritērijiem (turpmāk – metodika) izstrādāta, ievērojot Ministru kabineta 2018. gada 4. septembra noteikumus Nr. 560 „Valsts pētījumu programmu projektu īstenošanas kārtība” (turpmāk – MK noteikumi), Ministru kabineta 2025. gada 12. septembra rīkojumu Nr. 559 “Par valsts pētījumu programmu “Letonika latviskas un eiropeiskas sabiedrības attīstībai”” 2025.-2028.gadam un valsts pētījumu programmas “Letonika latviskas un eiropeiskas sabiedrības attīstībai” 2025.-2028.gadam īstenošanas un uzraudzības komisijas (turpmāk – komisija) 2025. gada 18. septembrī apstiprināto valsts pētījumu programmas “Letonika latviskas un eiropeiskas sabiedrības attīstībai” 2025.-2028.gadam projektu pieteikumu atklātā konkursa nolikumu (turpmāk – nolikums).

2. Projekta pieteikuma atbilstību izvērtē Latvijas Zinātnes padome (turpmāk – Padome) divu nedēļu laikā no projektu pieteikumu iesniegšanas termiņa beigām, kas noteikts konkursa sludinājumā.

3. Padome izvērtē projekta pieteikuma atbilstību:

3.1. MK noteikumu 19.1. un 19.2. apakšpunktā minētajiem administratīvajiem kritērijiem, kuri ir papildināmi (turpmāk – Papildināmie administratīvie kritēriji);

3.2. MK noteikumu 19.3., 19.4., 19.5., 19.6., 19.7. un 19.8. apakšpunktā noteiktajiem administratīvajiem kritērijiem, kuri nav papildināmi (turpmāk – nepapildināmie administratīvie kritēriji;

3.3. Nolikuma 31.3. apakšpunktā minētajiem nepapildināmajiem papildu administratīvajam kritērijiem.

4. Ja projekta pieteikums neatbilst kādam no metodikas 3. punktā noteiktajiem administratīvajiem kritērijiem:

4.1. ja projekta pieteikums neatbilst kādam no Papildināmajiem administratīvajiem kritērijiem, Padome rīkojas nolikuma 33.1. apakšpunktā noteiktajā kārtībā;

4.2. ja projekta pieteikums neatbilst kādam no Nepapildināmajiem administratīvajiem kritērijiem vai nepapildināmajiem papildu administratīvajam kritērijiem vai ja projekta pieteikums neatbilst kādam no Papildināmajiem administratīvajiem kritērijiem, kurš nav izpildīts pēc precizēta projekta pieteikuma iesniegšanas, Padome rīkojas nolikuma 33.2. apakšpunktā noteiktajā kārtībā.

5. Padome apkopo administratīvās izvērtēšanas rezultātus. Ja ir projekta pieteikumi, kas neatbilst metodikas 3. punktā minētajiem kritērijiem, Padome tos apkopo sarakstā un nodod komisijai lēmuma pieņemšanai atbilstoši MK noteikumu 21. punktam.

|  |  |  |  |
| --- | --- | --- | --- |
| Nr. p.k. | Administratīvās atbilstības kritērijs  *Atbilstoši MK noteikumu 19.1. – 19.9. apakšpunktam* | Atbilstības pārbaude  *Visu kritēriju atbilstības pārbaudi veic, ievērojot šādus nosacījumus* | Jā/Nē |
| **Papildināmie kritēriji** | | | |
| 1. | projekta pieteikums ir pilnībā aizpildīts, noformēts un iesniegts, izmantojot Nacionālo zinātniskās darbības informācijas sistēmu (turpmāk – informācijas sistēma) *(MK noteikumu 19.1. apakšpunkts)* | *Padome pārbauda, vai projekta pieteikums ir iesniegts informācijas sistēmā līdz konkursa sludinājumā norādītā projektu pieteikumu iesniegšanas termiņa beigām. Ir iesniegts projekta pieteikums, aizpildītas visas nepieciešamās sadaļas atbilstoši nolikuma 2. pielikuma “Projekta pieteikuma, projekta vidusposma zinātniskā pārskata, projekta noslēguma zinātniskā pārskata noformēšanas un iesniegšanas metodika” (turpmāk – iesniegšanas metodika) 2. nodaļai.* |  |
| 2. | ir iesniegts projekta pieteikuma attiecīgo sadaļu tulkojums angļu valodā atbilstoši nolikuma prasībām  *(MK noteikumu 19.2. apakšpunkts)* | *Padome pārbauda, vai atbilstoši iesniegšanas metodikas 3. punktam projekta pieteikuma A daļa “Vispārīgā informācija” un tās nodaļas ir aizpildītas latviešu un angļu valodā, B daļa “Projekta apraksts” un C daļa “Curriculum Vitae” ir aizpildītas angļu valodā (projektu iesniedzējam ir tiesības pievienot tulkojumu latviešu valodā), savukārt D daļa “Projekta iesniedzēja apliecinājums”, E daļa “Projekta sadarbības partnera - zinātniskās institūcijas apliecinājums”, F daļa “Projekta sadarbības partnera - valsts institūcijas apliecinājums”, G daļa “Finanšu apgrozījuma pārskata veidlapa”, H daļa “Darbības, kurām nav saimnieciska rakstura” un I daļa “Horizontālie uzdevumi un sasniedzamie rezultāti (MK rīkojuma 7. un 8. punkts)” aizpildīti latviešu valodā.* |  |
| **Nepapildināmie kritēriji** | | | |
| 3. | ir izpildītas nolikuma prasības par zinātniskās grupas dalības nosacījumiem  *(MK noteikumu 19.3. apakšpunkts)* | *Padome pārbauda, vai zinātniskās grupas locekļi atbilst prasībām nolikuma III. nodaļā, pārbaudot projekta pieteikuma A daļas “Vispārīgā informācija” 2. nodaļā “Zinātniskā grupa” minēto. Atbilstoši nolikuma 18. punktam projekta vadītājs var būt norādīts kā projekta vadītājs tikai vienā projekta pieteikumā.*  *Projekta vadītājs un projekta galvenie izpildītāji atbilst MK noteikumu 2.13. un 2.14. apakšpunktam.*  *Atbilstoši nolikuma 20.-21. punktam augstskolās studējošie ir piesaistīti ar pilna laika ekvivalentiem (turpmāk - PLE) kopējo slodzi visā projekta īstenošanas laikā:*  *1. projektā, kas izpilda MK rīkojuma 6.1. vai 6.2. apakšpunktu uzdevumam, ir vismaz 3 PLE;*  *2. projektā, kas izpilda MK rīkojuma 6.4. vai 6.5. vai 6.6., apakšpunkta uzdevumu, ir vismaz 2,5 PLE;*  *3. projektā, kas izpilda MK rīkojuma 6.3. apakšpunkta uzdevumu, ir vismaz 0,25 PLE”;*  *vienlaikus katra studējošā slodze atsevišķi ir vismaz 0,25 PLE.*  *Atbilstoši nolikuma 15. punktam projekta sadarbības partneris projekta īstenošanā var iesaistīties tai skaitā ar cilvēkresursiem, kas projekta īstenošanā piedalās kā galvenie izpildītāji vai izpildītāji, tai skaitā studējošie.* |  |
| 4. | projektu īsteno zinātniskajā institūcijā, kas atbilst MK noteikumu prasībām  *(MK noteikumu 19.4. apakšpunkts)* | *Padome pārbauda, vai zinātniskā institūcija atbilst MK noteikumu 2.12. apakšpunktam, ir iesniegta projekta pieteikuma D daļa “Projekta iesniedzēja apliecinājums”.*  *Lai apliecinātu atbilstību pētniecības organizācijas definīcijai, pārbauda zinātniskās institūcijas iesniegto finanšu vadības un grāmatvedības politiku un finanšu apgrozījuma pārskatu (projekta pieteikuma G daļa “Finanšu apgrozījuma pārskata veidlapa”), kā arī, ja zinātniskajai institūcijai ir investori, iesniedz investora apliecinājumu par ar šo projektu saistītās pētniecības rezultātu neizmantošanu komerciāliem mērķiem.*  *Pētniecības pieteikuma D daļu un Finanšu vadības un grāmatvedības politiku pārbauda, ņemot vērā šādus aspektus:*  *• tajā ir definētas un aprakstītas institūcijas pamatdarbības, kurām nav saimnieciska rakstura, atbilstoši MK noteikumu 2.2. apakšpunktam;*  *• tajās ir veikta norāde vai ir definēts, ka projekta iesniedzēja galvenais mērķis ir neatkarīgi veikt fundamentālos pētījumus, rūpnieciskos pētījumus vai eksperimentālo izstrādi vai šādas neatkarīgas pētnieciskās darbības rezultātu mācību, publikāciju vai zināšanu pārneses plašas izplatīšanas veidā, vai noteikts, ka viens no tās galvenajiem mērķiem jeb pamatdarbībām ir neatkarīga pētniecība;*  *• tajās norādīts, ka saimnieciskās darbības finansējums, izmaksas un ieņēmumi tiek/tiks uzskaitīti atsevišķi no nesaimnieciskās darbības gadījumos, ja zinātniskā institūcija veic arī saimniecisko darbību;*  *• tajās ir norādīts, ka:*  *- uzņēmumiem, kas var izšķiroši ietekmēt šo subjektu, piemēram, būdami tā akcionāri vai dalībnieki, nav piekļuves priekšrocību šā subjekta radītajiem pētniecības rezultātiem;*  *- ir nodrošināta brīva piekļuve publikācijām (attiecībā uz rezultātiem, kas nerada intelektuālā īpašuma tiesības);*  *- intelektuālā īpašuma atsavināšanas gadījumā tiek nodrošināts vienlīdzības princips, piemēram, publiskā izsolē vai atbilstoši ārējam normatīvajam regulējumam par intelektuālā īpašuma komercializāciju.*  *Projekta pieteikuma G daļā “Finanšu apgrozījuma pārskata veidlapa” sniegtajai informācijai jāatbilst tai, kas sniegta finanšu vadības un grāmatvedības politikā.* |  |
| 5. | ja projekta īstenošanā piedalās sadarbības partneris, tas atbilst MK noteikumu un nolikuma prasībām  *(MK noteikumu 19.5. apakšpunkts)* | *Padome pārbauda, vai zinātniskā institūcija atbilst MK noteikumu 2.18., 2.12. un 9.3. apakšpunktam, savukārt valsts institūcija atbilst MK noteikumu 2.18. un 9.3. apakšpunktam, ir iesniegti un parakstīti nepieciešamie apliecinājumi (projekta pieteikuma E daļa “Projekta sadarbības partnera-zinātniskās institūcijas apliecinājums” vai projekta pieteikuma F daļa “Projekta sadarbības partnera -valsts institūcijas apliecinājums”), kas atbilst attiecīgajām veidlapām.*  *Lai apliecinātu institūcijas atbilstību pētniecības organizācijas definīcijai, pārbauda zinātniskās institūcijas iesniegto finanšu vadības un grāmatvedības politiku un finanšu apgrozījuma pārskatu par 2022., 2023. un 2024. gadu (projekta pieteikuma G daļa “Finanšu apgrozījuma pārskata veidlapa”), kā arī, ja zinātniskajai institūcijai ir investori, tā iesniedz investora apliecinājumu par ar šo projektu saistītās pētniecības rezultātu neizmantošanu komerciāliem mērķiem.*  *Projekta pieteikuma F daļu un Finanšu vadības un grāmatvedības politiku pārbauda, ņemot vērā šādus kritērijus:*  *• tajās ir definētas un aprakstītas institūcijas pamatdarbības, kurām nav saimnieciska rakstura, atbilstoši MK noteikumu 2.2. apakšpunktam;*  *• tajās ir veikta norāde vai ir definēts, ka projekta iesniedzēja galvenais mērķis ir neatkarīgi veikt fundamentālos pētījumus, rūpnieciskos pētījumus vai eksperimentālo izstrādi vai šādas neatkarīgas pētnieciskās darbības rezultātu mācību, publikāciju vai zināšanu pārneses plašas izplatīšanas veidā vai noteikts, ka viens no tās galvenajiem mērķiem jeb pamatdarbībām ir neatkarīga pētniecība;*  *• tajās norādīts, ka saimnieciskās darbības finansējums, izmaksas un ieņēmumi tiek/tiks uzskaitīti atsevišķi no nesaimnieciskās darbības gadījumos, ja zinātniskā institūcija veic arī saimniecisko darbību;*  *• tajās ir norādīts, ka:*  *- uzņēmumiem, kas var izšķiroši ietekmēt šo subjektu, piemēram, būdami tā akcionāri vai dalībnieki, nav piekļuves priekšrocību šā subjekta radītajiem pētniecības rezultātiem;*  *- ir nodrošināta brīva piekļuve publikācijām (attiecībā uz rezultātiem, kas nerada intelektuālā īpašuma tiesības);*  *- intelektuālā īpašuma atsavināšanas gadījumā tiek nodrošināts vienlīdzības princips, piemēram, publiskā izsolē vai atbilstoši ārējam normatīvajam regulējumam par intelektuālā īpašuma komercializāciju.*  *Projekta pieteikuma G daļa “Finanšu apgrozījuma pārskata veidlapa” sniegtajai informācijai jāatbilst tai, kas sniegta finanšu vadības un grāmatvedības politikā.* |  |
| 6. | projekta pieteikumā norādītās attiecināmās izmaksas atbilst konkursa nolikumā noteiktajām prasībām  *(MK noteikumu 19.6. apakšpunkts)* | *Padome pārbauda, vai projekta pieteikuma A daļas “Vispārīgā informācija” 3. nodaļā “Projekta budžets” norādītās izmaksu pozīcijas atbilst MK noteikumu 14. punkta prasībām un projekta netiešās attiecināmās izmaksas atbilst MK noteikumu 14.2. apakšpunktam.* |  |
| 7. | projekts atbilst MK noteikumu 2.1. apakšpunktam  *(MK noteikumu 19.7. apakšpunkts)* | *Padome pārbauda, vai projekta iesniedzējs un sadarbības partneris ir iesniedzis datus par projekta pieteikuma ietvaros paredzētajām darbībām, kurām nav saimnieciska rakstura, atbilstoši projekta pieteikuma H daļai “Darbības, kurām nav saimnieciska rakstura”. Minētās darbības atbilst MK noteikumu 11. punktā noteiktajām darbībām, kā arī ir savietojamas ar MK noteikumu 2.2. apakšpunktā noteikto darbību, kurām nav saimnieciska rakstura, veidiem.* |  |
| 8. | Dubultā finansējuma riska neesība ar citiem publiskajiem finansēšanas avotiem, tai skaitā ar Eiropas Savienības fondu finansējumu, ko apliecina projekta iesniedzēja projekta pieteikumam pievienots apliecinājums  *(MK noteikumu 19.8. apakšpunkts)* | *Padome pārbauda, vai projekta iesniedzēja un sadarbības partnera (ja attiecināms) apliecinājumā (projekta pieteikuma D daļa “Projekta iesniedzēja apliecinājums”, projekta pieteikuma E daļa “Projekta sadarbības partnera-zinātniskās institūcijas apliecinājums” vai projekta pieteikuma F daļa “Projekta sadarbības partnera-valsts institūcijas apliecinājums”) ir apliecināts, ka projektā nepastāv dubultā finansējuma risks.*  *Apliecinājumiem jābūt parakstītiem ar atbilstošo institūciju vadības drošu elektronisko parakstu vai nogādātiem Padomē līdz projektu pieteikumu iesniegšanas termiņa beigām, kas noteikts konkursa sludinājumā.* |  |
| 9. | Projekta pieteikums atbilst nolikuma 31.3. apakšpunktā noteiktajam nepapildināmajam papildu administratīvajam kritērijam | *Padome pārbauda, vai projekta pieteikumā ir ietverti visi Ministru kabineta 2025. gada 12. septembra rīkojuma Nr.559 “ Par valsts pētījumu programmu “Letonika latviskas un eiropeiskas sabiedrības attīstībai”” 2025.-2028.gadam 7. punktā noteiktie horizontālie uzdevumi.*  *Padome pārbauda, vai projekta pieteikumā ir ietverti visi Ministru kabineta 2025. gada 12. septembra rīkojuma Nr.559 “Par valsts pētījumu programmu “Letonika latviskas un eiropeiskas sabiedrības attīstībai”” 2025.-2028.gadam 8. punktā noteiktie sasniedzamie rezultāti.* |  |